Mat-trabi u mat-tfal ċkejknin nitħaddtu mod ieħor: Abbni l-kukklu kukklu tan-nannina. Ejja mmorru Bambin. Tih kiss lil Jesus. Eqq, dak tmissux, dak puff. Din li ġejja hi lista ta' kliem li l-kbar jużaw maż-żgħar. Jużaw… il-kelma ġġib hekk. Ħafna minnhom m'għadhomx jingħadu daqstant. Imma oħrajn ngħiduhom spiss, bħal din il-kelma… Fejn għandek mimmi, sabiħ? Ħafna mill-kliem tat-trabi jkun sempliċi, b'ripetizzjoni ta' ħoss jew sillaba, bħal mimmi , ħalli tkun faċli għat-trabi biex ilissnuh sakemm jitilqu lsienhom. Bilħaqq, mimmi tfisser ukoll il-ħabba tal-għajn. Nużawha fl-idjoma jħobbha daqs il-mimmi t'għajnejh . Kelma Tifsira Eżempju mimmi uġigħ Mikkin, għamel mimmi bubba, bobba libsa tal-bniet Kemm għandek bubba sabiħa mamma omm Irid imur il-mamma tata papà Ġej it-tata ġej żiżi karezzi Ejja nagħmlilha żiżi titi gażaża Mela bit-titi tninni int? wiwi pipì Għamilt wiwi? nunu raġel Xejjirlu lin-nunu tatà ċaw Agħmlilhom tatà, isa xoxxi omħot Xoxxi n-nażu bambu żarbun Mur ħa jlibbsek il-bambu barbar barra, passiġġata Imxi barbar ċiċċi beqqi bilqiegħda Ċiċċi beqqi fuqi Din nużawha sew bħala verb, Ejja ħa tpappi , u sew bħala nom, Ħadtha l-pappa? Anki fil-qwiel insibuha. L-ewwel il-pappa u mbagħad l-umpappa , jiġifieri l-ewwel aħseb għall-pappa, għall-ħobża ta' kuljum, u wara għax-xalar u d-divertiment. Ngħidu wkoll Dak ipappiha , jiġifieri jaqlagħha bla inkwiet ta' xejn. M'għandniex xi ngħidu, ħafna mill-kliem tat-trabi jkun dwar l-ikel u x-xorb. Kul ħa tikber! Kelma Tifsira Eżempju pappa ikel, ħobż Spiċċa l-pappa pappi kul Ejja ħa tpappi kukka bajda Tridha l-kukka? zizzu pastizz Trid zizzu tal-irkotta? zizu laħam Isa, kulu kollu z-zizu ġuġu ġobon Kulu l-ġuġu ħa tikber nejna ikel, minestra Ħadtha n-nejna? ċejċa ħelu Ejja ħa ntiha ċ-ċejċa bumbu bottle tal-ħalib Ma tridux il-bumbu bimba, buwa xorob Ejja ħa ntik tbumbu ġinġa larinġa Tħobbha l-ġinġa? ċuffa Xi wħud huma onomatopejċi. Jimitaw il-ħoss ta' dak li jfissru, bħal ċuffa , jiġifieri tgħum, tinħasel, iċċafaċaf. U dawn bħalhom. Kelma Tifsira Eżempju ċuffa tgħum, tixxarrab Ejja nagħmlu ċuffa bupp ħoss meta taqa' Ara tagħmel bupp paqqa karozza Immorru dawra bil-paqqa? zinn zinn banda Ara ġejja z-zinn zinn bumma ħabta Miskina, għamlet bumma tuttu żiemel Ara ġej it-tuttu beqqa mogħża Kif tagħmel il-beqqa? Semmejna t- tuttu , iż-żiemel, u l- beqqa , il-mogħża. L-annimali nsibuhom spiss fil-lingwaġġ tat-trabi. Kollha tafhom dawn l-ismijiet tal-annimali? Kelma Tifsira Eżempju zizi tiġieġ Itma' z-zizi tetu kelb Agħmillu ż-żiżi t-tetu muċċu fenek Ħallih bi kwietu l-muċċu pejxu qattus X'jismu l-pejxu ħi? pizu, pipi, pipu għasfur Isma' x'jgħanni l-pizu tutu ħut Ara t-tutu fl-akkwarju beqqa, neqqa mogħża Missha l-beqqa, missha! tuttu żiemel Trid tirkeb it-tuttu? bejżu gendus, baqra Ejja 'l hawn bejżu qajżu, nejżu ħanżir X'qed jiekol il-qajżu? żiżu qażquż X'inhu ħelu ż-żiżu xekkuka nagħġa Qed tninni x-xekkuka neddu annimal domestiku Għandek neddu, eh? Miskin, għandu l-patatina ħamra. Mat-trabi kemm-il darba nużaw id-diminuttiv, l-aktar għal xi partijiet tal-ġisem. Imma hemm xi verbi wkoll. Kelma Tifsira Eżempju patatina patata Nigdimlu l-patatina koxxina koxxa Ajma dik il-koxxina wejda id Ara jaħraq il-wejda swejqa, sequqa sieq Għolli s-swejqa, sabiħa rwajsa ras Għatti dik l-irwajsa żaqquqa żaqq Bewsa fuq iż-żaqquqa sinnuna sinna Tielgħa s-sinnuna bejka jibki u jeqred Se ddum tbejki? mejxa jimxi bilkemm Il-vavu beda jmejxi Taf xi kelma oħra li nużaw maċ-ċkejknin?
Ilsien it-trabi